Éyə Ǹtondobe Zambá Ísraɛ̂l a kɔ́bɔ ai ma ná: “Nɔŋɔ́ é kɔ́b wɔ̂n[1] nyí á mɔ́ máma, é wɔ̂n ǎ daŋ nyəb, ó nyû dzɔ mə́yɔŋ mə́sə mǎyi wa lóm ábə̄ bɔ́. 16Bâyi nyú, bə́ ngandəŋ, bə́ ngásɔ́g, ású ókəŋ bítá māyi lóm á zāŋ dzábán. 17Ńdɔ mə ngánɔŋ kɔ́b á mɔ́ mə́ Ńtondôbə, mə̌ nganyû mə́yɔŋ mə́sə Ǹtondôbə a ngálóm ma ábə̄ bɔ́: Yērúzalɛm ai bətísɔ̌n yā Yúda, ai miǹkúkúmá míé ai bitɔŋ miǹtómbā bíé, nə́ mə́ bɔ̄ myá bīlíg, dzóm ángōndó, ewê lóe ai eyɔg, anə́ ámōs bēn dī. 19Farawɔ́ŋ, ǹkúkúmá yǎ Égîptɛn, ai bitúgā bíé, bitɔŋ míńtómbā bíé ai ǹgúmā áyɔŋ díé ósə; 20ai ǹkunda bívə́lē bəyəbəsɔ̂, miǹkúkúmá mísə̄ yā ǹnam Uts, miǹkúkúmá mísə̄ yā ńnǎm Befilísta: Askelôn, yǎ Gaza, yǎ Ekrôn ai məbugǎ yā Ashdod; 21Edom, Moab ai bɔ́n bə́ Amôn, 22miǹkúkúmá mísə̄ yā Tir, miǹkúkúmá mísə̄ yā Sidon, ai miǹkúkúmá mísə̄ yā élōn é nə́ á máŋ á yād;